AFGØRELSE Nr. 198
af 23. marts 2004
om udskiftning og ophævelse af de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72
(E 110, E 111, E 111 B, E 113, E 114, E 119, E 128 og E 128 B)
(Teksten er relevant for EØS og for EF/CH-aftalen)
(2004/562/EF)
DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR -
under henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (1), i henhold til hvilken den har til opgave at behandle ethvert administrativt spørgsmål, der opstår i forbindelse med bestemmelserne i forordning (EØF) nr. 1408/71 og senere forordninger,
under henvisning til artikel 2, stk. 1, i Rådets forordning (EØF) nr. 574/72 af 21. marts 1972 om regler til gennemførelse af forordning (EØF) nr. 1408/71 (2), i henhold til hvilken den administrative kommission udarbejder de dokumenter, der er nødvendige for anvendelsen af forordningerne,
under henvisning til afgørelse nr. 153 af 7. oktober 1993 om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 001, E 103-E 127) (3),
under henvisning til afgørelse nr. 177 af 5. oktober 1999 om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 128 og E 128 B) (4),
under henvisning til afgørelse nr. 179 af 18. april 2000 om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 111, E 111 B, E 113-E 118, E 125-E 127) (5),
under henvisning til afgørelse nr. 187 af 27. juni 2002 om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 111 og E 111 B) (6),
under henvisning til afgørelse nr. 191 af 17. juni 2003 om udskiftning af blanket E 111 og E 111 B med det europæiske sygesikringskort (7), og
ud fra følgende betragtninger:
(1)
Det er nødvendigt at tilpasse de blanketter, der skal benyttes ved anvendelsen af forordning (EØF) nr. 1408/71 og (EØF) nr. 574/72, med henblik på optagelsen af de ti nye medlemsstater i Den Europæiske Union den 1. maj 2004.
(2)
Fra den 1. juni 2004 erstattes blanket E 111 og E 111 B af det europæiske sygesikringskort på grundlag af reglerne i afgørelse nr. 191. De blanketter E 111 og E 111 B, der udstedes før den 1. juni 2004, forbliver dog gyldige indtil den 31. december 2004, medmindre den anførte udløbsdato ligger før denne dato.
(3)
De medlemsstater, der er opført på fortegnelsen i bilaget til afgørelse nr. 197 af 23. marts 2004, benytter sig endvidere af en overgangsperiode i forbindelse med indførelsen af det europæiske sygesikringskort. De kompetente institutioner i disse medlemsstater fortsætter derfor med at udstede blanket E 111 indtil den 31. december 2005 på grundlag af den model, der er gengivet i bilaget til denne afgørelse.
(4)
Forordning (EF) nr. 631/2004 har ændret forordning (EØF) nr. 1408/71 således, at alle kategorier af forsikrede med virkning fra den 1. juni 2004 har ret til de naturalydelser, som set ud fra et lægeligt synspunkt er nødvendige under et ophold i en anden medlemsstat. Efter denne dato er blanketterne E 110, E 128 og E 128 B derfor overflødige. Ligeledes efter denne dato vedrører blanket E 119 kun kontantydelser.
(5)
I henhold til ovennævnte forordning ophæves artikel 17, stk. 6 og 7, i forordning (EØF) nr. 574/72 med virkning fra den 1. juni 2004. Derfor ophæves blanket E 113 og E 114.
(6)
Aftalen om Det Europæiske Økonomiske Samarbejdsområde (EØS-aftalen) af 2. maj 1992, som tilpasset ved protokollen af 17. marts 1993, bilag VI, gennemfører forordning (EØF) nr. 1408/71 og (EØF) nr. 574/72 inden for Det Europæiske Økonomiske Samarbejdsområde.
(7)
Det Europæiske Fællesskab og dets medlemsstater på den ene side og Det Schweiziske Forbund på den anden side har indgået en aftale om fri bevægelighed for personer (EF/CH-aftalen), som trådte i kraft den 1. juni 2002. Bilag II til denne aftale gennemfører forordning (EØF) nr. 1408/71 og (EØF) nr. 574/72 i forholdet mellem Det Europæiske Fællesskab og dets medlemsstater på den ene side og Det Schweiziske Forbund på den anden side.
(8)
Af praktiske grunde skal der anvendes samme blanketter inden for Fællesskabet, inden for Det Europæiske Økonomiske Samarbejdsområde og i forholdet mellem Fællesskabet og Schweiz -
TRUFFET FØLGENDE AFGØRELSE:
1.
Den blanket E 119, der er gengivet i afgørelse nr. 153, erstattes af vedlagte blanket.
2.
Den blanket E 111, der er gengivet i afgørelse nr. 187, erstattes i perioden fra den 1. juni 2004 til den 31. december 2005 af vedlagte blanket. Alle regler, der er fastlagt i afgørelse nr. 190 om de optisk læsbare data i det europæiske sygesikringskort, og som vedrører betegnelse, værdier, længde og bemærkninger om datafelterne, anvendes i princippet i blanket E 111.
3.
De blanketter E 113 og E 114, der er gengivet i afgørelse nr. 179, udgår med virkning fra den 1. juni 2004.
4.
Den blanket E 110, der er gengivet i afgørelse nr. 153, og blanketterne E 128 og E 128 B, der er gengivet i afgørelse nr. 177, udgår med virkning fra den 1. juni 2004.
5.
Medlemsstaternes kompetente myndigheder stiller vedlagte blanketter til rådighed for alle interesserede (berettigede personer, institutioner osv.).
6.
Blanketterne foreligger på Fællesskabets officielle sprog. De er udarbejdet på en sådan måde, at de forskellige versioners tekst er helt sammenfaldende.
7.
Denne afgørelse offentliggøres i Den Europæiske Unions Tidende. Den finder anvendelse fra den 1. juni 2004.